[image: image1.jpg]p MEDICINSKA Rizanske skupstine 2, 52100 Pula
p = e-mail: info@medicinskaskolapula.hr
l) SKOLA tel.: +385 (0)52 543 144

U PU LA www.medicinskaskolapula.hr





Kriteriji za izricanje ocjene iz vladanja na kraju školske godine
Prije primjene ovih kriterija, razrednici su dužni upoznati učenike na satu razrednika i roditelje na roditeljskom sastanku sa sastavnicama navedenima u internom aktu Kriteriji za izricanje ocjene iz vladanja na kraju školske godine kao i s polaznom ocjenom vladanja – dobar. 

Tijekom školske godine škola prati cjelokupno ponašanje učenika za čije su ocjenjivanje vladanja razrađeni kriteriji prema sljedećim područjima; odnosu prema radu, odnosu prema školskoj imovini, odnosu prema kolegama u razredu i školi, odnosu prema djelatnicima škole i sudjelovanje u doprinosu pozitivnom ugledu škole, grada i države. Ocjene iz vladanja trebaju biti potkrijepljene pravovremenim i odgovarajućim bilješkama nastavnika u e-dnevnik koje opisuju ponašanje učenika, kako pozitivno tako i negativno. Na bilješke nastavnika razrednik treba pravovremeno reagirati i prema učeniku poduzeti odgovarajuće mjere, individualni razgovor, upozorenje ili pokrenuti protokol iz Pravilnika o izricanju pedagoških mjera o čemu trebaju pravovremeno biti obavješteni učenik, roditelj/staratelj i stručno-razvojna služba škole.

Razrednik na kraju nastavne ili školske godine, odnosno po završetku svih nastavnih obveza uključujući zdravstvene vježbe i strukovnu praksu, procjenjuje ponašanje učenika prema kriterijima vrednovanja. Na sjednici razrednog vijeća razrednik članovima razrednog vijeća predlaže ocjenu iz vladanja za svakog učenika. Članovi Razrednog vijeća, većinom prisutnih prijedlog ocjene prihvaćaju, odbijaju ili predlažu drugu ocjenu iz vladanja.
Kriteriji za izricanje ocjene iz vladanja na kraju školske godine usklađeni su s Pravilnikom o kućnom redu škole i Pravilnikom o izricanju pedagoških mjera.

	OCJENA VLADANJA UČENIKA

	UZORNO VLADANJE
Učenik/ca u potpunosti poštuje Pravilnik o kućnom redu škole, pravila ponašanja i razredna pravila
	DOBRO VLADANJE
Učenik/ca uglavnom poštuje Pravilnik o kućnom redu škole, pravila ponašanja i razredna pravila

	LOŠE VLADANJE
Učenik/ca ne poštuje Pravilnik o kućnom redu škole, pravila ponašanja i razredna pravila


	PODRUČJA VREDNOVANJA PONAŠANJA UČENIKA
	
	
	

	ODNOS PREMA NASTAVNICIMA I OSOBLJU ŠKOLE

	- učenik/ca se kulturno ophodi prema nastavnicima i ostalim zaposlenicima škole, - - učenik/ca ne koristi neprimjerene izraze i neprihvatljive oblike ponašanja, 

-učenik/ca uvažava autoritet svih nastavnika i ostalih zaposlenika škole

- učenik/ca ne ometa nastavnika u vrijeme izvođenja nastave i drugih oblika odgojno-obrazovnog rada
	- učenik/ca je jednokratno evidentiran za blaže nekulturno ophođenje prema nastavnicima i ostalim zaposlenicima škole 

- učeni/ca povremeno koristi neprimjerene izraze i neprihvatljive oblike ponašanja u prisutnosti nastavnika i ostalih djelatnika ili posjetitelja škole  

- učenik/ca pokazuje blaži oblik neuvažavanja autoriteta svih nastavnika i ostalih zaposlenika škole

- učenik/ca povremeno ometa nastavnika u vrijeme izvođenja nastave i drugih oblika odgojno obrazovnog rada
	- učenik/ca je opetovano evidentiran/a za   neprimjereno ophođenje prema nastavnicima i ostalim zaposlenicima škole, 

- učenik/ca učestalo koristi neprimjerene izraze i neprihvatljive oblike ponašanja 

- učenik/ca otvoreno iskazuje neuvažavanje  autoriteta svih nastavnika i ostalih zaposlenika i posjetitelja škole

- učenik/ca učestalo ometa nastavnika u vrijeme izvođenja nastave i drugih oblika odgojno obrazovnog rada



	ODNOS PREMA KOLEGAMA IZ RAZREDA I OSTALIM UČENICIMA ŠKOLE

	- učenik/ca se ne sukobljava s drugim učenicima (verbalno/ fizički)

- učenik/ca je tolerantna, spreman/spremna na suradnju i pomaganje drugima, ponaša se prijateljski prema ostalim učenicima, uvažava njihovo mišljenje, daje primjerene savjete i podršku 

- učenik/ca poštuje različitosti 

- učenik/ca se primjereno i odgovorno ponaša prilikom korištenja društvenih mreža, 

- učenik/ca ničime ne ugrožava sigurnost ostalih dionika u školi
	- učenik/ca je jednokratno evidentiran/a za verbalni sukob s drugim učenicima

- učenik/ca je rijetko netolerantan i nije uvijek spreman na suradnju i pomaganje drugima, 

- učenik/ca je prisustvovao fizičkom sukobu te nije poduzeo ništa da ga spriječi ili zaustavi, 

-učenik/ca ničime ne ugrožava sigurnost ostalih dionika u školi
	- učenik/ca je evidentiran za više sukoba s drugim učenicima (verbalni/fizički), 

- učenik/ca nije tolerantan i ne iskazuje poštovanje prema tuđem mišljenju, izaziva sukobe, ne preuzima posljedice i odgovornost za svoje ponašanje, 

- učenik/ca ne poštuje različitosti, u korištenju društvenih mreža 

- učenik/ca se ne ponaša odgovorno 

- učenik/ca potiče i svojim ponašanjem doprinosi sukobu ostalih učenika

- učenik/ca svojim ponašanjem ugrožava sigurnost ostalih dionika u školi

- učenik/ca je objavio/la snimku ili fotografiju koja vrijeđa dostojanstvo ili ugled druge osobe

	ODNOS PREMA IMOVINI ŠKOLE I DOPRINOS UGLEDU ŠKOLE, GRADA I DRŽAVE

	- učenik/ca čuva imovinu (drugih učenika, škole, osobnu, društvenu)

- učenik/ca doprinosi ugledu škole u svim prigodama (susreti, ekskurzije, terenske nastave, projekti, priredbe) i vizuri identiteta zdravstvenog djelatnika

- učenik/ca nije evidentiran za otuđivanje stvari druge osobe ili školske imovine

- učenik/ca poduzima potrebne mjere ako je sigurnost učenika i djelatnika škole te imovine ugrožena
	- učenik/ca je jednokratno evidentiran za uništavanje imovine (drugih učenika, škole, osobnu, društvenu) 

- učenik/ca ne sudjeluje rado u ostalim aktivnostima koje doprinose ugledu škole (javnozdravstvene akcije, edukacije, projekti)

- učenik/ca jednokratno narušava ugled škole i vizuru identiteta zdravstvenog djelatnika

-učenik/ca je jednokratno evidentiran za unos neprimjerenog sadržaja/predmeta u školu koji nije s ciljevima odgoja i obrazovanja


	- učenik je više puta evidentiran/a da uništava imovinu (drugih učenika, škole, osobnu, društvenu) 

- učenik/ca učestalo narušava ugled škole i identitet i vizuru zdravstvenog djelatnika

- učenik/ca je više puta evidentiran za unos neprimjerenog sadržaja ili predmeta u školu koji nije s ciljevima odgoja i obrazovanja, a koje mogu ugroziti druge osobe

- učenik/ca je evidentiran za otuđivanje stvari druge osobe ili školske imovine

- učenik/ca svojim ponašanjem često ugrožava svoju sigurnost, sigurnost drugih učenika i djelatnika te školske imovine



	ODNOS PREMA RADU KROZ TEORIJSKU NASTAVU, PRAKTIČNU  NASTAVU, STRUKOVNU PRAKSU I ZDRAVSTVENE VJEŽBE


	- učenik/ca redovito pohađa teorijsku nastavu, praktičnu nastavi, strukovnu praksu i zdravstvene vježbe

- učenik/ca je odgovoran/a prema učenju, na satu surađuje, redovito izvršava obaveze vezane uz pisanje zadaća, kliničke nastave i zdravstvenih vježbi, 

- učenik/ca redovito ima sav pribor za rad

teži postizanju boljeg uspjeha, aktivno sudjeluje u nastavi te izvannastavnim sadržajima,

- učenik/ca sudjeluje u pripremi radnog prostora za rad
	- učenik/ca ima izostanke koji se mogu povezati s terminima pismenih i usmenih provjera znanja ili pak praktičnih provjera vještina

- učenik/ca je rijetko  evidentiran/a za ometanje odgojno-obrazovnog rada 

- učenik/ca je rijetko evidentiran/a za nedopušteno korištenje informacijsko-komunikacijskih uređaja,

-učenik/ca ima nekoliko bilješki da odbija pripremiti radni prostor
	- učenik/ca ima učestale izostanke koji se mogu povezati s terminima pismenih i usmenih provjera znanja ili pak praktičnih provjera vještina

- učenik/ca je više puta evidentiran za ometanje odgojno-obrazovnog rada te nedopušteno korištenje informacijsko-komunikacijskih uređaja

- učenik/ca ima više od tri bilješke da odbija pripremiti radni prostor

- učenik/ca je svojim ponašanjem izazvao/la prekid odgojno-obrazovnog rada te je time onemogućio njegovo daljnje izvođenje

- učenik/ca je krivotvorio/la ispričnice ili ispitne materijale

	OPĆI STAV UČENIKA TE PONAŠAJNE KOMPONENTE KOJIMA IZRAŽAVA SVOJA POZITIVNA LJUDSKA UVJERENJA I HUMANITARNO DJELOVANJE
	-  učenik/ca promiče pozitivno djelovanje u lokalnoj zajednici kroz volontiranja i sudjelovanja u humanitarnim akcijama, 

- učenik/ca svojim primjerom djeluje poticajno na ostale učenike i tolerantan je u prihvaćanju različitosti temeljem rase, etničke pripadnosti, boje kože, spola, vjere ili drugih obilježja

- učenik/ca nije  evidentiran/a o konzumaciji nedozvoljenih i štetnih nikotinskih, alkoholnih ili opijatskih proizvoda
	- učenik/ca uz otpor promiče pozitivno djelovanje u lokalnoj zajednici kroz volontiranja i sudjelovanja u humanitarnim akcijama, 

- učenik/ca je jednokratno evidentiran/a o konzumaciji nedozvoljenih i štetnih nikotinskih, alkoholnih ili opijatskih proizvoda 

- učenik/ca povremeno svojim primjerom ne djeluje poticajno na ostale učenike i ponekad ne djeluje poticajno na ostale učenike te ponekad iskazuje netolerantnost u prihvaćanju različitosti temeljem rase, etničke pripadnosti, boje kože, spola, vjere ili drugog obilježja
	- učenik/ca ne promiče djelovanje u lokalnoj zajednici kroz volontiranja i sudjelovanja u humanitarnim akcijama i omalovažava takvo djelovanje,

-učenik izražava diskriminaciju temeljem rase, etničke pripadnosti, boje kože, spola, vjere ili drugog obilježja

-učenik/ca je učestalo evidentiran/a o konzumaciji energetskih napitaka ili nikotinskih proizvoda te o konzumaciji alkohola narkotika ili psihoaktivnih tvari




Pula, 1. listopad 2025.
[image: image2.jpg]OIB: 56214920982 > MB: 03999360 > Sifra kole: 18-069-507
Ziro racun (HPB): HR8123900011100024391 > Swift/BIC: HPBZ HR 2X





